Omkring klokken to i nat parkerede en af vores patruljevogne for enden af Jomfru Ane Gade, da betjentene ville gå en tur op gennem gaden. Mens de går, henvender der sig en 29-årig kvinde til politiet og fortæller, at den vinduesvisker hun står med i hånden stammer fra politibilen, der er parkeret  for enden af gaden, udtaler vagtchefen hos Nordjyllands Politi Frank Liltorp. Nordjyllands Politi tog den berusede kvinde med på stationen, hvor hun har overnattet til i dag. Den 29-årige kvinde er særdeles godt kendt af politiet.

Referat:
En 29-årig henvendte sig selv til ordensmagten efter at have revet en vinduesvisker af en politibil.

 